विजयी एकादशी से प्राप्त होने वाले फल के बारे में जब नारद मुनि ने ब्रह्मा जी से पूछा तो उन्होंने नारद को बताया की यह व्रत समस्त व्रतो में उत्तम है तथा इस व्रत से श्रेष्ठ फल प्राप्त होता है. इस व्रत की महिमा बताते हुए ब्रह्मा जी बोले की एक बार भगवान विष्णु के अवतार श्री राम के समाने समुद्र को पार करने की एक गंभीर समस्या उत्तपन हुई. वे सोच में पड गए की वानरों की सेना के साथ आखिर कैसे वे इतने विशाल समुद्र को पार करे तथा अपनी यह समस्या उन्होंने लक्ष्मण को बताई. लक्ष्मण ने प्रभु राम से वकदाल्भ्य मुनि के पास जाने का उपाय सुझाया तथा दोनों भाई उनके आश्रम में पहुंचे व आने का कारण बताया. ऋषि वकदाल्भ्य राम से बोले की आपको अपनी सेना समेत फाल्गुन मास की एकादशी का व्रत करना चाहिए इस व्रत के प्रभाव से न केवल आप समुद्र पार करने में सफल होगे बल्कि रावण को भी पराजित करने में भी सफलता मिलेगी.इस तरह भगवान राम विजयी एकादशी के प्रभाव से विशाल समुद्र को पार करने में समर्थ हुए.